
A következő sorok czélja, megismertetni az olvasóval 
egy némely jelenséget, mely az utolsó időben a parlamentáris 
jog és gyakorlat terén fölmerült. Az író nem vél fölösleges 
munkát teljesíteni, sem olyat, mely a helyi érdekességet 
egészen nélkülözné, midőn az olvasónak egybegyűjtve szol- 
gáltatja azon adatokat, melyek a világ legelőrehaladottabb 
három nemzeténél rövid idő alatt csaknem egyszerre az emlí- 
tett tárgy körűi fölmerültek. Más érdeme és más czélja az író- 
nak nincs e munkájában. Elmondhatja magáról: „Jen'impose 



i. 



nen, je ne propose rien, j expose 



it( 



I. 

(Parlamenti fegyelem és sérthetetlenség. — A parlament mint hecsületbirőság. 
— A német j^szájkosártörvény'* fóWiti vita három főpontja.) 

A parlamenti fegyelem kérdését nem tárgyalhatni a nél- 
kül, hogy az író — ha szinte csak futólagosan is — ne érintse 
a parlamentáris sérthetetlenség ügyét. Nézetünk szerint, 
minél tágasabb értelemben fogják föl valamely országban a 
parlamenti sérthetetlenséget, annál szigorúbb szabályokat kell 
fölállítani a parlamenti fegyelem tekintetében. Vagy világo- 
sabban kifejezve : minél inkább veszik ki a képviselőt a köz- 
törvények hatalma alól, annál inkább szükséges, hogy más 
törvényeknek, a törvényhozás autonóm törvényeinek vettessék 
alá. Bátran mondhatjuk, hogy a parlamenti sérthetetlenséget 
oly értelemben, mint azt képviselőházunkban több alkalom- 
mal magyarázni óhajtották, hogy tudniillik a képviselőt közön- 

séges és épen nem politikai természetű bűntényekért se lehessen 
perbe fogni, vagy kiszolgáltatni, ily értelemben vett képviselői 
sérthetetlenség nem létezik Európában sehol. Ha e fölfogás 
szokássá, vagy épen törvéiíynyé válnék, ez nem a törvényho- 
zás hatalmának öregbítését jelentené, hanem megsértése volna 
azon demokratikus alapelvnek, melyhez szabad államban még 
kétség sem férhet, hof^y törvény előtt mindenki egyenlő. 

Ha már ily értelemben vett sérthetetlenség nem létezik, 
van viszont példa arra, hogy a parlament fegyelmi hatalmá- 
nál fogva büntetést mond ki tagjaira oly vétségek miatt, 
melyekért a közönséges büntető törvények értelmében magán- 
ember felelősségre nem vonható, Az angol parlament eljárását 
e tekintetben Thomas Erskine May a következő szavakban 
adja elő : 

,,A parlamentből való kizáratás oly esetekre tartatik 
fönn, melyek egy parlamenti tagot képtelenné tesznek arra, 
hogy helyét a törvényhozásban elfoglalja, s melyek, ha bün- 
tetlenül maradnak, alkalmasak arra, hogy a parlament tekin- 
télyét csökkentsék. Kizárattak oly tagok, kik rés^t vettek nyílt 
lázadásban, kik csalásban, hamisításban, hamis esküben, nyil- 
vános pénzek sikkasztásában, bírói s más hivatalos vagy kép- 
viselői minöségökben való megvesztegettetésben vétkesek; 
vagy oly magaviseletet tanúsítottak, mely hivatalnokhoz és 
gentlemanhoz nem illő.** 

Cohén hasonló értelemben nyilatkozik a következő sza- 
vakkal : 

„A kizáratás oly esetekben történhetik, midőn valamely, 
a büntető törvény által nem büntethető törvénysértés vagy oly 
tett követtetett el, mely az illető jellemén foltot ejt." 

A legismertebb ilynemű esetek a lord Cochrane esete, 
ki (1814.ben) hamis börzehírek terjesztése miatt a házból 
kijáratott, s egy James Sadleir nevezetű képviselő esete, ki 
(1857-ben) kizáratott azért, mert csalással vádoltatván, a vád 
elől megszökött. 

A német parlament vitáiban (1879 márczius) a kormány 
részéről ez esetekre történt hivatkozás annak bebizonyítására, 
hogy a parlament bizonyos politikai és fegyelmi vétségek ese- 
tében a kizárás jogát gyakorolhatja. E hivatkozás azonban 
nem helyes, mert politikai vagy fegyelmi vétségek esetében a 
ház e hatalommal tényleg hem bír; az említett cselekben 

mondhatni, hogy mint becsületbíróság működött, s mint ilyen 
hozta határozatát — csaknem hasonlóan valamely ezred tisz- 
tikarához, mely egy tiszttárs kizáratását követeli oly vétségért, 
mely a polgári vagy katonai törvényben szorosan meghatá- 
rozva nincs. 

Fölhoztuk ezeket annak bizonyítására, a mit föntebb 
mondottunk, hogy minél ua^gyobb szabadalmat igényel 
valamely parlament a maga tagjai részére a törvényhozáson 
kívül álló hatalommal szemben, annál nagyobb és szigorúbb 
fegyelmi hatalommal kell bírnia magának a parlamentnek — 
fegyelmi hatalom alatt nemcsak szorosan a rend föntartására 
irányzott szabályok alkalmazását értve, hanem értve e kifeje- 
zés alatt mindazt, a mi a parlament működésének szabályos- 
ságát és biztosságát, tárgyalásainak'^és határozatainak tekin- 
télyét s függetlenségét közelről vagy távolról érinthetné. 

A fegyelmi eljárásnak legnagyobb részét általában a 
parlamentek házszabályai határozzák meg. Igaz ugyan, hogy 
e házi rend más-más minden országban. Minden nemzet par- 
lamentje természetesen különbözik más nemzetek képviselő 
testületeitől ; más-más minden parlamentnek eredete, össze- 
tétele és múltja ; mások hagyományai^ szokásai és más hatalmi 
köre minden országban, s e momentumok egybefoglalása kö- 
vetkeztében létesül 'a parlamentek házrendje. Absolut követ- 
keztetést tehát az egyik parlament szokásaiból a másik parla- 
ment szükségleteire alig vonhatunk. Bizonyos rendszabályok, 
melyeknek például Rómában szükségét érzik, Berlinben fölös- 
legesek lehetnének ; ismét más szabály, mely Berlinben egé- 
szen megfelel a szükségnek, Buda-Pesten talán nem volna 
helyén. Egyre azonban, a legfontosabb elvre tudniillik a kép- 
viselői szólás-szabadságra nézve, mondhatni egész Európában 
elfogadtatott az angol fölfogás, mely azt állapítja meg, hogy 
a képviselő tökéletesen szabad s nem vonható semmiféle bíró- 
ság előtt felelősségre mind azon nyilatkozataiért, melyeket 
hivatása teljesítésében a parlamentben tett. 

Fölmerült az a kérdés : vajon e kiváltság a képviselőnek 
azon nyilatkozataira is kiterjed-e, melyeket klubban, vagy 
bizottsági ülésekben tett ? A legtöbb író oda nyilatkozik, hogy 
a mentelmi jogra nézve nem a hely határozó, hanem az a 
tény, hogy bizonyos nyilatkozat a képviselői kötelesség telje- 
sítésében tétetett. Minden ilyen esetben az illetőre csak 

a parlament, a maga fegyelmi hatóságával szabhat bün- 
tetést. 

Azon három napi vitában, melyet ez évi márczius 
. hóban a német parlament e tárgy fölött folytatott, különösen 
három pont hozatott föl, melybe a parlamenti fegyelem kér- 
dését minden vonatkozásaival együtt összefoglalhatni : 

1. A képviselő helyzete a parlamenttel szemben. Ez tisz- 
tán a házi tend kérdése. 

V 2. A képviselő oly nyilatkozatai, melyek a parlamenten 
kivül álló személyekre vonatkoznak. 

3. A hirlapi tudósítások ügye. Kérdés e tekintetben : 
vajon e tudósítások kivétel nélkül azon kiváltságokban része- 
süljenek-e, melyek magában a parlamentben az ott kimondott 
szót megvédelmezik ? ^ 

Az utolsó két kérdést a német kormány már nem a par- 
lamenti, hanem a büntető jo^g körébe tartozónak állította, míg 
a szabadelvű ellenzék ennek tagadásával szükségesnek mon- 
dotta, hogy a kiváltság úgy a beszédre magára, mint annak 
közlésére alkalmaztassék. E vitákból kiindulva és tekintettel 
a franczia és angol parlamentben előfordult hasontermészetü 
újabb vitákra, akarjuk a következőkben fejtegetni a parlamen- 
táris fegyelmi hatalom kérdését, szem előtt tartva különösen 
az említett három főpontot. ^ 



n. . 

(Házrendt szábdíyoh és szokások^ elnöki kiváltságok Angliáhan, Francziaor- 

szagban^ Németországban.) 

Az angol parlament fegyelmi eljárása, a mennyiben csak 
szorosan a rend föntartását czélozza, rendkívül egyszerű. 
Előttünk van az 1874-diki házrend, a melyen azóta, tudtunk- 
kal legalább, semmit sem változtattak. A 160 — 179. szaka- 
szok szólnak a tagoknak, úgymint az elnöknek jogairól és 
kötelességeiről. Az első szakaszok azt mondják, hogy senki- 
nek sincs joga szólam oly tárgyról, mely napirenden nincs; 
megtiltják, hogy a szónok beszédét olvassa, vagy újságokból, 
könyvekből, tagy bármelyik ugyanazon sessióban tartott be- 
. szédből idézeteket olvasson föl ; megtiltják a másik parlamenti 
ház határozatainak fölemlitését éö bírálását ; az uralkodó em- 

lítését ; végre rendeli, hogy senki illetlenül ne szóljon a par- 
lament valamelyik házáról, vágy valamelyik törvényről, hogy 
a képviselőket né szólítsa nevöknél, hogy a képviselőkkel 
szemben megtámadó vagy illetlen szavakat ne használjon; 
rendelik továbbá, hogy egy képviselő figyelmeztetésére és a 
ház kívánatára az elnök bizonyos szavaknak visszavételét 
úgy a házban, mint a bizottságokban követelheti. A 175. sza- 
kasz rendeli, hogy minden tag, óvakodjék a közbeszól^soktól 
és zajgástól (mely rendelet Angliában még sokkal kevésbbé 
tartatik meg, mint más parlamentekben), s jogot ad az elnök- 
nek, hogy a csendháborítókat név szerint utasítsa rendre; 
azonkívül minden ilyen tag kiteszi magát a ház rosszalásának 
és büntetésének. 

Bégi időben a parlament hatalma tagjaival szemben 
igen messzeterjedő volt, s még 1772-ig a parlamentnek jogá- 
ban állott, arra, ki a nemzetgyűlés ellen illetlen szavakat 
ejtett ki, oly büntetést is szabni, hogy térden állva kérjen a 
háztól boésánatot. Ez ötletből alkalmazták különféle híres 
ilyen bűnösökre azt az adomát az egyszeri képviselőről, ki 
miután térden állva bocsánatot kért volna a háztól, fölkelt és 
ruháját leporolva, monda : — Soh'se láttam ennél piszkosabb 
házat. 

A legújabb eset, mely e categoriába esik, 1875-ből való. 
Az ismeretes Plimsoll-féle eset ez. A nevezett képviselő némely 
nagy hajótulajdonosokat, kik közül néhány a parlamentben is 
benn ült, azzal vádolt, hogy készakarva bocsátanak a tengerre 
rozzant hajókat, melyeken aztán a legelső viharnál áldozatul 
esik a hajó személyzete, s teszik ezt a tulajdonosok azért, 
hogy a biztosító társulatoknál kikötött premiumokat elnyer- 
hessék. PlimsoU e képviselőtársait „gazemberek**-nek czí- 
mezte; de néhány nappal később bocsánatot kért e kifeje- 
zésért, kijelentvén különben, hogy a mi magát a tárgyat illeti, 
nincs állításából mit visszavennie. A ház e kijelentéssel meg- 
elégedett. 

E rendszabályok azonban igen ritkán alkalmaztatnak, 
mert a parlament tagjai általában tudják, hogy az erős kifeje- 
zések épen nem tesznek erős hatást, annyira, hogy oly kép- 
viselők, kik ily sértő kifejezésekkel élni szoktak, rendesen 
inkább csak komikus személyeknek vétetnek, kikre senki sem 
figyel. 

Fönnáll azonban a háznak az a joga, hogy megbüntessen 
mindenkit, ki szabályait megsérti^ vagy a parlamenti kiváltsá- 
gok ellen vét (ide tartozik a párbajra való kihívás is). A ház ily 
esetekben még bőrtönre is ítélheti tagját. Észrevehető azon- 
ban, hogy a régi törvények és szokások — kivéve azokat, me- 
lyek a képviselők immunitásáról szólanak — mindinkább 
elvesztik jelentőségeket s az egyetlen szabály, mely a tárgya- 
lások menete fölött határoz : a parlamenti tagok illemtudása 
és jó ízlése ; bíró továbbá a ház, mely ily ügyekben nem szo- 
kott pártszempontból ítélni. Mondhatni azonkívül, hogy a 
világ egyik parlamentjében sem bír az elnök oly nagy hata- 
lommal és oly fontos kiváltságokkal, mint az angol képviselő- 
ház elnöke. 

A franczia parlament alig hasonlítható bármely más 
európai képviselő-testütethez. E parlatnent talán az egyetlen, 
melyben még művelik a szónoklatot művészi értelemben. Még 
a másodrendű szónokok is bizonyos irodalmi színvonalon 
szoktak állani. A beszédek legnagyobb résza külformájában 
correct, kidolgozott és a franczia politikai irodalom minden 
előnyeivel szokott bírni. Egy előkelő angol hírlap csak nem 
rég elmélkedett ama különös jelenség fölött, hogy Angliában, 
midőn egy kabinet bukása bekövetkezett, mindig attól kell 
tartani, hogy nem találkoznak alkalmas emberek, kik a 
lelépők helyét elfoglalhassák, míg — úgymond — Franczia- 
országban ily aggodalomnak nyoma sincs. Itt egy szerény 
polgári állású író, vidéki ügyvéd, gyáros vagy mérnök egy- 
szerre csak a kormány élén találhatja magát és tisztességesen, 
sőt némelykor dicsőségesen viszi a kormányzatot, melyről 
rövid idővel az előtt még csak álmodni sémimért. A francziá- 
nak a kormányzati képesség, mintha csak veleszületett tulaj- 
dona volna. Ep úgy mondhatni a szónoklatról, hogy Franczia- 
országban még a másod- és harmadrendű szónok is : a vidéki 
ügyvéd, vagy az irodalommal épen nem foglalkozó ember, 
minő a kereskedő és gyáros, a legtöbb esetben a művelt iro- 
dalom hangján szokott szólani — nyugodt időkben. Másrészt 
azonban nincs parlament a világon, melyben annyi volna a 
meglepetés s mely annyiraf hajlandó volna terrorismusra, mint 
épen a franczia nemzetgyűlés, a különféle régimék alatt. 
Sokat nyer élénkségben a vita az által, hogy a szónok nem 
a házhoz, nem is az elnökhöz, hanem egyenesen a parla- 

menti tagokhoz szól, apostiíophálja a pártokat ; söt a pártok 
^gyes tagjait, vezéreit; az egyik képviselő beszéd közben íelel 
a szónoknak, az elnök rendre inti, legtöbb esetben azonban 
a nélkül, hogy a közbeszólást megtiltaná, hanem szól több- 
nyire oly hangon, a mily hangon egy szalonban, a házi úr 
inteni szokta vendégeit. Volt oly elnök, mint például az öreg 
Dupin, ki jókedve és bohhommiája által legtöbbet segített a 
viták rendes menetén, mások meg, mint Morny, finom iróniá- 
val szerették nevetségessé tenni a kellemetlen szónokokat, 
ügyane rendszert látszik követni újabb időben Gambetta is, 
ki, mint. a ház elnöke, a rendreutasitásokat bizonyos humorral 
szokta osztogatni, söt gyakran vissza is vonja a rendreuta- 
sítást, ha az illető szónok csak félig-meddig elfogadható ment- 
séget hoz föl ; mintha csak érezné az új elnök, hogy illendő 
dolog a szónoki kihágások iránt elnézőnek lennie neki, ki 
például egy alkalommal nyilvános vitában Eouhert ,, nyomo- 
rultnak'* nevezte, és sok más esetben is a legmerészebb kifeje- 
zésekkel élt, melyek valaha franczia parlamentben kiejtettek. 

Mindez különben csak a közbeszólókat illeti, mert a 
kellemetlen szónokok ellen védelmezheti magát a ház a 
<3lóture által. E clóture, melyről igen sok rosszat mondtak, 
talán nem is egészen oly igaztalan rendszabály, mint a mi- 
iyennek mondják ; legalább kikerülhetetlennek látszik egy oly 
parlamentben, mint a franczia, a hol mindenki annyiszor 
szólhat egy bizonyos tárgyhoz, a hányszor szólani óhajt. 
Megtörténik, hogy a szónok lelép, utána következik valaki, a 
ki ellene szól; az első szónok visszafelel, később másodszor, 
sőt harmadszor is felel, ha a ház ezt megengedi. Ha ily körül- 
mények mellett még a clóturet sem mondhatná ki a ház, alig 
volna meghatározható, milyen formát öltenének a viták. Meg- 
jegyzendő különben, hogy a többség csak igen ritka esetben 
szokott élnie hatalommal, és a mikor ól is vele, ez rendesen 
nem az ellenséges, hanem az unalmas szónokokkal szemben 
szokott történni. 

E ház különben sok tekintetben emlékeztet azon heves 
természetű emberekre, kik gyakori fölindulásaik kíméletlen- 
ségét nyugodt perczeikben tanúsított túlságos udvariasság 
által óhajtják elfeledtetni. Alig van parlament, melyben ren- 
des időben az udvariasság oly nagyra becsültetnék, mint a 
franczia parlamentben. Ilyenkor az ember azt hihetné, mintha 

parlamenti térre is átvittek volna valamit abból a hagyományos 
lovagiasságból, melyet a franczia katonák hajdan a csatate- 
reken ellenfeleikkel szemben mutatni szerettek. Az ember 
alig olvashat egy parlamenti tudósítást Parisból vagy Versail- 
lesból a nélkül, hogy ily episodokra ne találna. Kezünknél 
van például Jules Favrenek egy beszéde, melyet 1866. évi 
márczius 2-án tartott a corps legislativeban, tehát oly parla- 
menti testületben, mely e tisztes elnevezést talán nem is 
egészen érdemelte meg, mert hiszen jó kétharmadrésze oly 
módon választatott meg, mely semmiben sem különbözött a 
kormány által való kineveztetéstöl. Azonkívül az idö sem volt 
valami nyugalmas, a tárgy pedig, a melyről szó vala, a német 
kérdés, a legnagyobb mértékben alkalmas volt arra, hogy az 
embereket fölizgassa. Es mégis Jule^ Favre e gyűléshez inté- 
zett beszédét így kezdi : 

„Uraim, háládatlan volnék, ha e pillanatban, midőn 
fölállok, hogy javaslatunkat védelmezzem, köszönetemet nem 
fejezném ki a háznak azon jóakaratáért, melylyel a tárgyalást 
az én kedvemért mára halasztani szíves volt. Ketté választa- 
nak bennünket lelkiismeretünk meggyőződései; megtörténik 
rajtunk, az ellenzéken, az is, hogy meggyőződéseinknek kife- 
jezést adandók, azon fájdalmas helyzetbe jutunk, hogy az 
önök nemtetszését kihívjuk. Szerencsére van legalább egy 
alap, a melyen találkozhatunk, és ez az udvariasság és ildo- 
mosság. (Altalános helyeslés.) Mindnyájunknak szükségünk 
van ez erényekre, és látva, mint gyakorolja azokat a többség, 
lehetetlen, hogy mi a magunk részéről is ne követnők pél- 
dáját.** (Altalános és élénk helyeslés.) 

Eendes időben nincs parlamenti gyűlés a világon, mely 
annyi jó ízlést, megnyerő modort, szellemességgel párosult 
alaposságot és részrehajlatlanságot tanúsítana^ mint mennyit 
csaknem kivétel nélkül tanúsított valamennyi franczia nem- 
zetgyűlés ; igaz az is, hogy fölindúlásában e gyűlés egészen a 
barbárságig szilaj és fegyelmetlen. 

Mint maga e parlament, úgy szabályzatai is épen nem 
alkalmasak arra, hogy más országokban példakép említtes- 
senek. Igaz ugyan, hogy úgy Németországban, mint Auszt- 
riában, sőt nagyrészt nálunk is, a parlamenti szabályzatok 
franczia mintára készültek, de e mintául a polgár- királyság 
idejebeli franczia parlamentek szabályai szolgáltak. Azóta e 

szabályok egész lényegökben megváltoztak. Jelenleg mond- 
hatni^ bogy a ház elnöke a többséggel egyetemben, minden 
egy^s esetben új törvényt hoz." Hogy mily nagy hatalma van 
a ház elnökének, az csak a kiváló eseteknél tűnik elö. így 
például azon tény, hogy 1873-ban Thiérsnek az elnökségről 
való lemondása elfogadtatott, leginkább Buffetnek tulajdonít- 
tatott, ki, mint elnök, rögtön szavazás alá ' bocsátotta a kér- 
dést, nem engedve, hogy az államfő levele vita tárgyává 
tétessék. Úgyszintén Mac-Mahon lemondásakor Grévy ha- 
sonló magaviselete által sokat tett arra nézve, hogy a lemon- 
dás és a reá következő választás oly simán folyt le. Az elnökök 
különben még i^em is igen színlelik azt,' mintha a pártokon 
kívül állanának. E sorok írója például még igen élénken em- 
lékszik azon jelenetre, melynek 1875-ben tanúja volt, midőn 
d'Audiflfret-Pasquier berezeg elnök egy elhalt képviselő fölött 
elmondva a házban a szokásos necrologot, e mondatot ejtette : 
„A császárság azzal tisztelte meg társunkat, hogy őt szám- 
űzte.** E szavakra az egész republikánus párt tapsban tört 
ki, a bonapartisták élénken protestáltak és egész vita fejlődött 
ki az elnöknek e demonstratiója következtében. Nem is em- 
lítjük itt Dupint, kiről számos adomát beszélneli, a milyen 
például az, hogy midőn Berryer egyik beszédében a kormány 
ellen különösen sértő kifejezésekkel élt, Dupin meghúzta a 
csengetyűt, nagy ünnepélyesen rendre utasította a szónokot, 
aztán lassan odaszólt hozzá : — Csak czibáld meg kérlek jól, 
megérdemli. 

Újabb időben tudvalevőleg a rend föntartása nem volt 
mindig ily kedélyes módon eszközölhető, s ez adott okot azon 
törvényjavaslatra, melyről később szólani óhajtunk. 

A német birodalmi gyűlésen dívó eljárás sok tekintetben 
hasonlít a magyar parlament eljárásához. A szónok, ki, az 
elnök fölfogása szerint, meg nem engedhető kifejezésekkel élt, 
rendre utasíttatik ; ha ugyanazon beszéd folyamában többször 
történik a rendreutasítás, az elnök a ház beleegyezésével a 
szónoktól megvonhalja a szót. Ez az eset azonban csak egy- 
szer fordult elő 1871 november 8-án Bebeí socialista képvi- 
selővel, ki az alkotmányról tiszteletlenül szólt. A különféle 
német parlamentekben más-más a szabály; de a központi 
parlamentben, Berlinben, ez az eljárás mindig elégségesnek 
bizonyult. A ki látta e gyűlés tanácskozásait, még heves vitái 

közben is, csak igazat adhat Laskernek, ki egyik beszédében 
kiemelte, hogy e képviselőház tanácskozásai az idegenre oly 
benyomást tesznek, mintha senatorok gyűlésében volna. Még 
a „Kulturkíimpf" leghevesebb korszakában, vagy a gazdasági 
politika körül folytatott legélesebb harczban is a vita alig 
lépett túl azon határokon, melyet a parlamenti illem legszi- 
gorúbb fölfogása is egy törvényhozó gyűlés elé szabhat. 

A legutolsó kiváló eset múlt évi október 10-én történt, 
midőn Hasselmann képviselő beszédét e szavakkal fejezte be : 

„Én jobban szeretem a békét, mint a harczot, de azért 
kész vagyok elveimért lemondani az életről is — figyelmez- 
tetem Bismarck herczeget, gondoljon 1848 márczius 18-ára." 

Az elnök e szavakat úgy jellemezte, hogy azok hatá- 
rosak a forradalomra való fölhívással. Ide tartozik ugyanazon 
szónoknak a socialisták elleni törvényről mondott azon 
kifejezése : 

— Wir pfeifen auf das Gesetz. 

Az elnök ezért rendre utasította a szónokot, de a biro- 
dalmi kormány ez esetből kiindulva terjesztette elő azon tör- 
vényt, melyet a német közvélemény elég tiszteletlenül a 
,, szájkosár-törvény" névvel ruházott föl. 



III. 

(A három nemzet parlamentjei még kihágásaikban sem hasonlók egymáslioz. — 
Az új franczia ^ ^szájkosár'' \ — Az irlandi képviselők. — Az ^yagyonbeszélés**, 
— A clóture Angliában. Bobért Peel ítélete a kisebbség mindenhatóságáról. — 

A ffTim£s'* ugyané tárgyról.) 

A parlamenti kihágások természetéről szólva, egyik leg- 
érdekesebb és megfigyelésre legméltóbb jelenség, hogy az 
egyes nemzetek parlamentjében mily formában lépnek föl e 
kihágások. Láttunk az utolsó hónapokban ilynemű kihágáso- 
kat a parlamenti rend és fegyelem ellen a franczia kamarában 
és csaknem egy időben az angol parlamentben. De milyen 
különbség a kettő között ! Francziaországban a szónok a szó- 
székről a terembe kiáltja : 

— Mindnyájan infámis párt és kormány vagytok ! 

Ha ugyan ezt mondaná az angol parlamentben, valószí- 
nűleg semmi hatást nem idézne elő, egyszerűen kinevetnék. 

Különös törvényt pedig a világért sem hoznának ezért, mert 
hiszen régi politikai közmondás az angolok között: „hard 
words break no bones*'. Söt tudunk esetet, midőn épen az 
„infáme" szó, mely oly leírhatatlan fölháborodást keltett 
Versaillesben, az angol parlamentben kimondató tt,.s mindössze 
egy jókedvű kis szóváltásra adott alkalmat. Ez III. György 
uralkodása alatt, Fox és North coalitiója következtében tör- 
tént, mely oly nagy fölháborodást szült az országban. 

— Szeretnék, monda ekkor egy képviselő, az elnök 
széke mellé odaállítani egy heroldot, ki folyton azt kiáltsa : 
„Infamis coalitio !** 

Ekkor Lord North félbeszakítá a szónokot : 

— Oh, az hiábavaló költekezés volna, mert a képviselő 
úr igen jól teljesíti ezt a tisztséget. 

A ház nevetett és a dolog ezzel el volt intézve. 

Angliában Gassagnac urat talán az őrültek házába zár- 
ták, vagy kényszerítették volna, hogy a parlamenttől ünnepé- 
lyesen bocsánatot kérjen ; legvalószínűbb pedig — ha angol 
embernél az ily kihágás egyáltalában lehetséges volna — hogy 
a ház kaczaja elfojtaná hangzatos phrasisait, épúgy mint a hír- 
lapirodalomban a közönség részvétlensége és kaczaja elfojtotta 
a polémia azon szokásait, melyek FranCziaországban még 
most is divatoznak. Francziaországban valóságos állami ügy- 
nek tekintették a Gassagnac esetet és elég fontosnak arra, 
hogy a parlament eddigi házszabályainak újraalakítását indít- 
ványba hozzák. 

A most fönnálló szabályzat szerint a büntetések ezek : 

1. a rendreútasítás, 

2. rendreutasítás, mely jegyzőkönyvbe vétetik, 

3. megrovás, 

4. megrovás és kizárás rövid időre a gyűlésteremből. 

A második szám alatt megnevezett büntetéssel még a 
havi díj negyedrészének elvesztése is jár. 

Azonban a republikánus párt tagjai ezzel nem elégedtek 
meg és három tag (ezek között még Louis Blanc, a radikális 
elveiről híres szélső baloldali, socialista képviselő is) oly indít- 
dítványt terjesztett elé, mely szigorúságában csaknem eléri a 
német szájkosár-törvény pontozatait. E javaslat szerint oly 
képviselő, ki a jegyzőkönyvbe vett rendreutasításnak nem ve- 
tette magát alá, ki harmincz nap alatt háromszor rendre uta- 

sittátott, ki a kamarában zavargásra vagy tömeges távozásra 
adott jelt vagy alkalmat, ki egy vagy több társa ellen sérté- 
sekkel, kihívásokkal vagy fenyegetésekkel élt, megrovást érde- 
mel. Megrovás a házból való kizáratással kimondatik minden 
képviselő ellen, ki a megrovásnak ellene szegül, vagy ki 
ugyanazon ülésszak folyamán másodízben is megérdemelte a 
megrovást; ki nyilvános ülésben fegyveres ellenszegülésre, 
polgárháborúra, vagy az alkotmányos törvények ellen való 
engedetlenségre izgatott, ki a kormány ellen sértéseket, kihívá- 
sokat vagy fenyegetéseket hangoztatott, ki a köztársaság elnö- 
két, a sénatust vagy a kormányt gyalázta. Oly képviselő, ki 
ugyanazon ülésszak alatt kétszer záratott ki a házból, az ülés- 
szak egész további tartamára kizárva marad. Ez idő alatt 
képviselői díjainak felét elveszíti, azonkívül a megrovást tar- 
talmazójegyzőkönyv az ö költségén 200 példányban kinyomatik 
és nyilvános helyeken kifüggesztetik, A német törvényjavaslat 
csak annyiban volt szigorúbb ennél, hogy bizonyos esetekben a 
képviselőtől még a választhatási jogot is el akarja voimi és 
végre azon pontozataiban, melyek a sajtóra vonatkoznak. 

S íme látjuk, hogy az a törvény, melyet a német liberá- 
lisok egyhangúan a tárgyalás alapjául sem akartak elfogadni, 
Francziaországban* még a radikálisok által is pártoltatik, — 
az igaz, csak akkor, midőn a hatalmon vadnak ! A tiszta doc- 
trinához való ragaszkodás itt is a német jellem sajátja gya- 
nánt mutatkozik, míg a franczia a körülményekhez alkalmazza 
eljárását és hatalmon lévén, a hatalomnak minden eszközével 
él. E javaslat különben még nem tárgyaltatott a képviselőház- 
ban és meglehet nem is fog tárgyaltatni, hanem, csak fenyege- 
tésnek marad meg a ház irományai között. 

Egészen más már most az angol malcontentusok eljá- 
rása. Ok tudják, hogy heveskedéssel hatást előidézni az angol 
képviselők házában igen nehéz. Hanem úgy tesznek, hogy a 
házat kifárasztják. Az úgynevezett ,,agyonbeszélés'* rendszere 
nem új az angol parlamentben és különösen az irlandiak éltek 
vele számos alkalommal, de mindig csak egy bizonyos tör- 
vénynyel szemben, míg most úgy látszik, mintha csak a tör- 
vényhozás egész munkálkodásának megakadályozását tűzték 
volna ki czélúl. A közönséges agyonbeszélést gyakorolták 
nagy mérvben és sikeresen 1855.ben, midőn a parlamentben 
azon javaslat tétetett, hogy az írországi katholikus kolostorok 

megvizBgáltassanak* A már elfogadott indítvány agyonbeszé- 
lés által lehetetlenné tétetett, oly módon, hogy az indítvány 
elfogadása után a parlamentnek az illető vizsgáló bíróság válasz- 
tásához kellett fogni. Az ir képviselők azonban minden egyes 
jelölt ellen oly számos ellenvetést hoztak föl, minden egyes 
esetben külön indítványt terjesztettek elő, kijelentve, hogy az 
indítványt névszerinti szavazás alá kívánják bocsáttatni, hogy 
végre az indítvány ózó maga visszavonta a már elfogadott 
javaslatát „azon okból, Jiogy keresztülvitele tökéletesen lehe- 
tetlen'*. Ez alkalommal lord Eussel a következő megjegy- 
zést tette : 

„Az ellenzéki föllépés e modora, se nem új, se nem 
tárhozatos ; mert úgy lord Althorp, mint Eóbert Peel éltek 
ugyanez eszközzel. Nemcsak a. kormánynak s nemcsak a pár- 
toknak, hanem minden egyes tagnak jogában áll ellenszegülni 
minden törvényjavaslatnak/* 

A háznak egy másik tagja pedig kijelentette : 

„Eégi időktől fogva fönnáll nálunk az a jog, hogy ha a 
parlamentben csak egyetlen makacs vagy gonosz ember van 
is, ez minden tárgyalást folytonosan félbeszakíthat az által, 
hogy elkiáltja magát: ,Nem, nem!* Folytonosan indít- 
;ványozhatja az elhalasztást, és meggátolhatja a törvények 
létesítését.** 

Bright pedig kijelentette, hogy ,,a kisebbség csak akkor 
mindenható, ha a többség valami helytelent követ el**. 

Minthogy az angol parlamentben eddig clóture nem 
létezett, a parlament nem bírt semmi eszközzel e vissza- 
élésnek meggátlására. Az utolsó időben az ir képviselők — 
mert a parlament némely többó-kevésbbé jogosult követelé- 
' seiknek iskolai és vallási ügyekben eleget tenni nem akart — 
minden előforduló törvénynél hosszadalmas beszédeket tartot- 
tak, hosszadalmas indítványokat terjesztettek elő, melyeket 
számosan éa a lehető legkíméletlenebb időpazarlással motivál- 
tak. Ennek következtében az elnök a ház egyik hivatalnokát 
megbízta, följegyezni, hogy bizonyos idő alatt az egyes szóno- 
kok hányszor szólaltak föl és mennyi ideig vették igénybe a 
ház türelmét, oly czélból, hogy ez adatok nyomán a ház hatá- 
rozatot hozhasson ^ házszabályok esetleges megváltoztatása 
tekintetében. Ennek következtében ez évi július 11. és 12-ikén 
ismét egy kis családi scenának volt tanúja a ház. A Hoineru- 

lerek iiltakoztak az ellen, hogy ,,ídegenek'' behozassanak az 
elnök parancsából a házba, kik minden ösi szokás és példa^ 
megvetésével följegyezzék és ellenőrizzék a szónokokat. Aház. 
azonban valamennyi szavazattal az irek szavazat ellen helye- 
selte az elnök eljárását és július 22-én Chaplin képviselő be- 
jelentette a háznak, hogy a clóture behozatala végett indít- 
ványt fog a ház elé terjeszteni. 

Az Írországi képviselők mostani föllépésére is a Timés^ 
oly megjegyzést tett, mely egészen emlékeztet a Bright által 
mondottakra. Az Írországi képviselők merészsége és föUépésök 
eredménye, mondja a Times, onnan származik, hogy a parla- 
mentnek nincs komoly munkája, és a kormány lényeges elő- 
terjesztéseket, olyanokat, a milyenek után a nemzet vágyódik, 
nem tett. Ha a parlament és a kormány minden tekintetben 
megtették volna kötelességöket, lehetetlen, hogy az írországi 
képviselők ily magaviseletökkel ' megakadályozzák őket e tö- 
rekvéseikben. 



IV. 

(A német „szájko8ár*^-vUa. — A parlamenti tudóútásoh, — A franczia forra- 
dalom alatt. — A humor. — A jogi kérdés. — Heinze röpirata. — A nyilvá- 
noftság jog-e vagy kötelezettség ? — Gneist. — A franczia parlament hivatalos^ 

ingyenes tudósításai. — Az angol tudósítások.) 

Mindez csaknem egy időben történt a német, franczia és 
angol parlamentben. De legalaposabban vitatták meg a fegyelmi 
ügyet minden oldalról a német birodalmi gyűlés már többször 
említett tárgyalásaiban. Tudvalevőleg ez volt az utolsó alka- 
lom, melyben a német nemzeli szabadelvű párt még mint 
egységes párt lépett föl és mint ilyen talán legnagyobb győ- 
zelmét aratta a kormánynyal szemben. A kormány képvise- 
lője nyíltan beismerte, hogy a törvény nem annyira a parla- 
ment szólásszabadságának, mint inkább a hírlapi tudósítások 
szabadságának megszorítását czélozza. „E teremben, monda 
dr. Friedberg, az igazságügyminiszterium államtitkára, el- 
mondhatni mindent, akár a legvétkesebb dolgokat is, anélkül, 
hogy más, mint az elnök rendreutasitása lenne az elmondot- 
tak következménye. De a kimondott szó a sajtó által elterjed 
az országban, sőt a mi gyorsírási tudósításaink által bizo- 

nyos tekintetben hivatalosan is terjesztetik. Az egyszerű em- 
ber már most azt kérdezi magától, milyen furcsa jogállapot 
lehet az, midőn bizonyos személyek a büntetlenség privilé- 
giumával bírnak nemcsak kimondott, de írásban terjesztett 
szavaikért is/* Ez volt a legfőbb érv, mely a kormány részé- 
ről a törvény védelmére fölhozattatott. A szabadelvű párt 
nemcsak számban, de érveiben is győzedelmeskedett. Fölhoz- 
ták, hogy 1789 óta minden franczia nemzetgyűlés elismerte a 
képviselői szólásszabadság jogát, 'csak egy nem: a convent. 
A convent volt az, melynek zsarnokai nem tartották megen- 
gedhetőnek, hogy egy némely emberek, bár képviselők legyenek 
is, az egyenlőség szent törvényeinek megsértésével, különös 
szabadalmakat igényelhessenek. Szintén franczia példákból 
bizonyították^ hogy a szigorú büntetések, melyek a parla- 
menti kihágásokra méretnek, épen nem állanak arányban az 
előforduló kihágások számával. A legszigorúbb büntetések da- 
czára a különféle franczia nemzetgyűlésekben lehetetlen volt 
elkerülni a viharos jeleneteket, a személyes megtámadásokat, 
a többségnek és a kisebbségnek egymást fölváltó terroriömu- 
sát. Ellenben fölhozták a belga alkotmány példáját, mely 
egyenesen megtiltja, hogy a képviselőnél rossz szándék fölté- 
teleztessék *) és az elnököt csak igen csekély fegyelmi hata- 
lommal ruházza föl. Mindezek daczára Belgiumban, hol pedig 
a pártok közti gyűlölség a legszenvedélyesebb módon szokott 
nyilatkozni, **) se a parlament méltósága, se munkássá- 
gának eredménye, se végre az országgyűlési tudósításokat 
olvasó közönség nyugalma nem vegzélyeztettetett. Fölhozatott 
azon kívül számos példa az angol parlamentből, midőn egyes 
képviselők például a walesi berezeg adósságairól vagy a ki- 
rályné, családi ügyeiről épen nem tiszteletteljes módon nyilat- 
koztak. E kihágások alig tettek hatást az országban és a köz- 
vélemény, okosan és tapintatosan visszautasította azokat. 
Egyike a legnevezetesebb beszédeknek, melyek ez alkalommal 
a német parlamentben mondattak, volt Gneist beszéde, ki 



*) „Toute imputation de mauvaise intentíon, toute autre perso- 
nalít^, tout signe d*approbation et d'improbation sönt inderdits. Be- 
glément, Art. 19. 1831, oct. 15. 

**) Lásd a belga senatus f. é. jul. 24-ik ülését, melyben Schoor 
senator társát de Conink senátort kétszer a „hóbortos" czímmel tisz- 
telte meg. 

általában szintén a kormány javaslata ellen nyilatkozott, 
azonban a szólás és a tudósítás szabadsága között különbséget 
akart tenni. Elismeri, hogy némelykor azok által, a mik a 
parlamentben mondatnak, magánérdekek sértetnek, de más- 
részt azon véleményen van, hogy ott, a hol az ország és a ko- 
rona legfőbb érdekei forognak szóban, mint a parlament sza- 
badságának ügyében, a magánügyekre való tekintet egészen 
elesik. A képviselői kiváltság nem önkényes kiváltság, ép oly 
kevéssé, mint a bíró kiváltságai^ de minden harmadik sze- 
mély, mely magát e kiváltságnak alárendeli, bátran megköve- 
telheti, hogy a szabadalom ne terjesztessék túl azon a körön, 
melynek számára eredetileg meg volt állapítva. E megjegyzés 
a hírlapi tudósításokat illeti. „Az első követelés, mondja 
Gneist, melylyel az ^angol bíró a tudósítóval szemben föllép, 
az, hogy a tudósítás bono fide és pro bona publico történjék. 
Ennek, megítélése nemcsak az egyes szavak, sőt nem is a tu- 
dósítás terjedelme szerint történhetik, hanem azon igen köny- 
nyen felötlő szellem után, a melyben a tudósítás íratott. így 
például, ha egy 'némely zuglap csak azt közli a parlamenti 
tudósításokból, a mi piszkos, a mi rágalom, amisértés az 
egyesek, a korona vagy a vallás ellen: ez esetben az angol 
bíró a tudósítót elítéli. Mi Németországban azonban a képvi- 
selő szólás szabadságának szükséges és természetes joga mel- 
lett egy második, egészen önálló, új privilégiumot alkottunk, a 
gyorsírási tudósítások sokszoro-'ítása érdekében. Kívánatos, 
hogy az országgyűlési tudósítások is a büntető törvény közön- 
séges szabályai szerint ítéltessenek meg." Gneisttal egyet- 
értve a legtöbb szónok, nem annyira a parlamenti fegyelemre, 
mint a parlamenti hírlaptudósításokra helyezte a fősúlyt. 

Hiszen oly ügy ez, melyről a parlamentáris férfiak leg- 
nagyobb része alig tud hideg vérrel beszélni. 

A jogi kérdés itt sajátságos és veszélyes módon. össze- 
esik a személyes hiúság és becsvágy hatalmas ügyével. Ismere- 
tes azon harcz — egyik legmulatságosabb része ez a parlamenti 
történetnek — mely a képviselők és parlamenti tudósítók között 
folyt , a mióta csak a képviselők összeköttetésben vannak 
parlamenti tudósítókkal. De soha sem volt ez a harcz annyira 
elkeseredett, mint azon időben, melyben az ember ezt legke- 
vésbbé várná: a franczia forradalom idejében. 1790-től fogva 
a császárság megállapításáig alig múlik egy nap, melyen e két 

hatalom : képviselet és dajtó egymásra a legkíméletlenebb 
invectivákat ne szórnák. A szabadságmozgaloin első idejébeü 
Lameth és néhány barátjai, az udvarhoz közeledtök után rá- 
bírják a királyt, hogy pénzsegélyben részesítse a Logographe 
czímű lapot, mely a törvényhozó gyűlésből az első, kimerítő 
— és a képviselők nagy bosszúságára szórói-szóra hű — tudó- 
sításokat közli. „Megértették a királylyal, hogy mindazon 
vigyázatlan és oktalan beszédnek közlése, mely a törvényhozó 
testületben tartatott, csak a királyi hatalom és tekintély visz- 
szaállításának ügyét szolgálhatja."*) A képviselők különben 
megértették e malitiozus czélzást, és bár mennyire óhajtják 
beszédeiknek közlését, még sem szűnnek meg panaszkodni 
azok ellen, kik tárgyalásaiknak menetét, nagyon is híven köz- 
lik; ki is űzik a tudósítókat, de csakhamar visszahívják; 
baj, ha jelen vannak, még nagyobb baj, ha távol tartatnak ; 
,, prostituáltaknak", „méregkeverőknek", „férgeknek" nevezik 
el őket a törvényhozók, és a tudósító urak hasonló hangon 
felelgetnek vissza. „Barnave úr, írja egyebek közt igen szelle- 
mesen a Chronique de Paris 1791-ben, Barnave úr bizony csak 
gyűlöli a philosophiát és a joumali^tákat. Maga mondja. Nos, 
mi az elsőt illeti, joggal teheti ; nem tartozik a philosophiának 
semmivel, minthogy semmit sem tanúit belőle. De rút hálát- 
lanságot követ el a hírlapok ellen, kik az ő dicsőségének hír- 
hordói, voltak . . • . aztán, elfelejti-e Barnave, hogy mi azt a 
nagy, megbecsülhetetlen szolgálatot tettük neki, hogy beszéd- 
jeil; nem úgy közöltük, a hogy ő azokat elmondotta !" 

. És bizony, könnyen átérthető e nagy gyűlölség oka, ha 
az ember a parlamenti tudósítás természetét tekinti. Az ilyen 
tudósítás majd többet, majd kevesebbet, majd egészen mást 
mutat, mint a mit a szónok valóban mondott vagy mondani 
óhajtott volna. Bismarck berezeg egyik régibb beszédében, 
melyet 1869-ben tartott, egy igen múlattágos példát hozott 
föl annak illustrálására, ^ogy mikén,t hat némelykor az írott 
tudósítás. „Néhány évvel ezelőtt, úgy mond a szónok, egy ne- 
vezetes államférfiú, Eadovitz képviselő, akkori híres szónok, 
beszédet tartott, mely az egész házban valóságos viharát kel- 
tette a lelkesedésnek. Egy mellettem ülő képviselő barátom 



*) Beaulíeu. Essais hist, sw la Eévolution dé Francé, t. II. 

sírt örömteli lelkesedésében. En nyugodtan maradtam ; mire 
szomszédom egyszerre egész haragosan józzam fordult : 

— Önnek nincs szíve ! 

,»Má8nap, midőn e beszéd valamennyi hírlapban ki volt 
nyomatva, elhoztam azt a gyűlésbe, oda adtam képviselő tár- 
samnak és kérdeztem tőle : 

— Ugyan mondja meg kérem, mi van ebben a beszéd- 
ben olyan, hogy ha az ember nem lelkesedik rajta, hát akkor 
okvetetlenül szívtelen ? 

„Az én szomszédom erre bevallotta, hogy igenis úgy, a 
mint a beszéd itt nyomtatásban előtte van, nem talál benne 
semmi különöset, se siralmasat, se vígat. És e? így van a leg- 
több beszéddel, a melynek értékét és hatását csak a körülmé- 
nyek és legfölebb az élő szó hatalma magyarázhatják meg." *) 

Á törvény a legtöbb parlamentaris országban egysze- 
rűen azt mondja, hogy az igazságnak megfelelő tudósításokért 
senki sem büntethető. A kérdés csak az : miként határozható 
meg, hogy valamely tudósítás bír-e a valódiság e qualificatió- 
jával ? Ezt nem határozta meg még senki. És innen magya- 
rázható azon különös ítélete a porosz „Obertribunal**-nak, 
melyet ez több alkalommal hozott, „hogy valamely beszéd- 
nek még szószerinti közlése esetében is kimondható az, hogy 
a tudósítás a valóságnak meg nem felelő, ha az illető beszéd a 
tárgyalás egész menetéből kivétetik, úgy hogy a körülmények, 
melyek között elmondatott, nincsenek megjelölve, a mi pedig 
egy parlamenti beszéd megítélésénél főfontosságú.** Azonkívül 
az országgyűlési tudósítás a legtöbb országban a lehető leg- 



*) Habár nem tartozik szorosan a tárgyhoz, 'az érdekesség ked- 
véért ide teszszük Bismarck berezegnek (a .ki maga hatalmas, de 
ugyancsak rossz szónok) néhány megjegyzéseit, melyeket ez alkalom- 
ból a parlamentáris szónoklatról általában mondott: „Es ist die Ked- 
nergabe etwas sehr Gefahrliches, das Talent hat seine hinreissende 
Macht, áhnlich wie bei der Musik und der Improvisation. Es muss 
in jedem Bedner ein Stück Dichter stecken und so weit das der Fali 
ist, so weit er als Improvisator Sprache und Gedanken beherrscht, 
so weit hat er die Gabe, auf seine Zuhörer zu wirken. Ist aber der 
Dichter oder Improvisator gerade derjenige, dem das Steuerruder des 
Staates, welches volle, kühle Ueberlegung fordert, anzuvertrauen 
wfire?*' — FÜTÜ Bismarck, Von Ludwig Hahn. I. Bánd. Összegyűj- 
tött beszédek. 

rosszabb; s ez nem is lehet másként, tekintve a hírlapok 
mechanismusát, tekintve, hogy oda kell törekedniök, hogy a 
legrövidebb idö alatt és a mennyire lehet, érdekes modorban 
reproducálják, némelykor sorszám szerint előre meghatározott 
téren, egy hosszú vitatkozásnak tartalmát. Ismeretes ama 
kedélyes angol parlamenti episod, midőn O'Connel a ház 
előtt a parlamenti jogokon ejtett sérelem gyanánt említette 
föl azt, hogy egy hírlaptudósító neki olyan beszédet adott 
szájába, a melyet ö nem mondott. Az illető tudósító nem 
tagadta bűnét, hapem mentségül azt hozta föl, hogy mikor a 
parlamentből eltávozott, nagy eső esett ,,és a víz az egész 
beszédet kimosta emlékezetéből.** Erre O'Connel jókedvűen 
azzal válaszolt : 

^— Ily furcsa esőt még soha életemben nem láttam ; mert 
ez nemcsak hogy egy beszédet kimosni volt képes, hanem 
még bemosott egy inásik beszédet a tudósító úr fejébe. 

Egy másik, kevésbbé kedélyes eset a Macaulay esete, 
ki, mint mondja, kényszerítve látta magát beszédeiből két 
kötetet kiadni, mert előtte idegenek adván ki beszédeit — a 
kik pedig üzleti szempontból közölvén azokat, oda iparkod- 
hattak, hogy a szónok szavait lehetőleg tökéletesen adják 
vissza — ezen idegen kiadás oly véleményeket mondatott 
vele, a milyeneket ő soha magáéinak nem vallhat. Kijelenti 
Macaulay, hogy igen sok esetben épen az ellenkezőjét állí- 
totta annak, a mit vele mondattak és hogy sok helyen ,, töké- 
letes bolondságokat" nyomattak ki az ö neve alatt. Ha ily 
viszonyok uralkodnak Angliában, azon országban, a hol a 
parlamenti praxis ép úgy, mint a hírlapi praxis a legrégibb 
és a legtökéletesebb, könnyen érthető, hogy más országokban 
az országgyűlési tudósítások, mint azok a hírlapokban talál- 
hatók, nem dicsekedhetnek mindig a valóság érdemével. 

De tegyük föl azt az esetet, hogy a tudósítások a valóság 
minden attribútumával bírnak, s ekkor az a jogi kérdés merül 
föl: vajon bizonyos állítások, melyek már a parlament nyil- 
vános ülésében is megrovás alá estek, vagy épen rágalmaknak 
nyilváníttattak, mégis csak a büntetlenségi kiváltsággal bír- 
janak-e, midőn hírlapi közlések tárgyává tétetnek ? Ez eset- 
ben meglehetős könnyű volna minden sajtótörvény kijátszása. 
Oly országban, mint Németországban, hol, Treitschke számí- 
tása szerint, 4000 képviselői mandátummal bíró egyén léte- 

zik, tehát 4000 ember, ki a képviselőséggel járó immunitást 
élvezi, oly országban nem lehet nehéz, képviselőt találni, ki 
az ország v^-lamelyik kamarájában bizonyos vádakat vagy 
rágalmakat hivatalos vagy magánszemélyek ellen is elmond- 
jon; mihelyt pedig ez megtörtént, a képviselő, viagy bárki más, 
kénye-kedve szerint kinyomathatja a tárgyalás ama bizonyos 
részét akárhány példányban, terjesztheti minden módon, min- 
den felelősség és minden büntetés nélkül. E kérdépt különösen 
tárgyalja egy, néhány hét előtt megjelent, ily czimü röpirat : 
Die Straflosigkeit parlamentarischer Rechtsverletzungen, von 
Dr. Rudolf Heinzei*) 

A szerző ekkép magyarázza gondolatát : ,;Ha fontolóra 
veszszük a parlamenti tárgyalásoknál a kérdést, hogy melyik 
azon személyiség, melynek követelései a tárgyalások nyilvá- 
nossága által kiélégittetnek , bizonyára nem állithatni, hogy 
ez maga a gyűlés s annál kevésbbé az egyes szónok. Hanem 
igenis követelése ez a parlamentbe nem tartozó személyek- 
nek, vaoryis azon közönségnek, melynek érdekében a gyülekezet 
működik. Ha mint jogi kérdést tekintjük a tárgyalások nyilvá- 
nosságát, ez nem jogosultságot jelent, hanem egy kötelességnek 
teljesítését. Ha mint a parlament jogát tekintenök a nyilvános- 
ságot, annak semmi tartalma nincs ; senki sem lehet kötelezve 
arra, hogy. a karzatra menjen és figyelemmel kísérje a tárgya- 
lások menetét, vagy hogy a tárgyalásokról szóló tudósításokát; 
elolvassa. De igen is mondhatni, hogy a gyűlés köteleztetik- 
karzatait és a közönségnek szánt minden helyiségeit, a parla- 
menten kivül álló polgároknak rendelkezésére bocsátani. Ez 
nem jelentheti azt, hogy a nyilvánosság nem volna a parla- 
mentnek is érdekében ; hiszen igen sok esetben a kötelesség a 
kötelezettre nézve neín kevésbbé becses, mint a jogosultra. 
Ha pedig a nyilvánosság a parlamentnek magának előnyére 
van, úgy ezen előnyt nemcsak az által élvezi, hogy nyitott 
ajtók mellett tárgyal, hanem az által is, hogy a polgárok való- 
ban bejönnek, és az által, hogy a tárgyalásokról valóban 
tudomást szereznek. A jogosult személyiségének ily megálla- 
pításából mindenekelőtt az folyik, hogy a tudósítások sza- 
badsága és büntetlensége nem a paríamentnekvagy tagjainak 
szabadalma, hanem a tudósítók privilégiuma. A kérdés már 



*) Stuttgart, Ferdinalad Enke, 1879. 

most az, vajon a közvetlenül szabadalmazottak érdeke, vagy 
. a parlamenten kÍTÜl álló polgárok érdeke, vagy végre a nem- 
zetgyűlésnek érdeke a valóságnak megfelelő tudÓBÍtások 
. mentességében elég nagy-e arra nézve, bogy adott eseti 
okból az általános biintetö-tőrvény szabályainak alkalm: 
kizárjuk?" 

Heinze különösen fölhozza a következő példát : A 1 
lem szintén birja általában az immunitást, s szavaiért fi 
ségre nem vonbató, de oly esetben, ba más, e kiváltsággá 
bíró személy, a fejedelem szavait szóval vagy írásban U 
tené, az büntethető volna. így azután az történnék, b 
képviselő szabadalmai tovább terjednének, semmint a 1 
leméi. Ebből kiindulva, a szerző egyetértve Bismarck h< 
javaslatával, ajánlja, hogy a ház elnöke, oly esetben, i 
ennek szükségét látja : megtilthassa valamely szónok 
nyos szavainak a sajtó útján való terjesztését. Ez et 
természetesen még mindig nincs kizárva ugyanazon e; 
nak a külföldi sajtó útján való terjesztése, a mely sza 
közlekedhetik az országban. Francziaországban, a osás: 
alatt, e tekintetekből csak kétféle tudósítás közlése volt 
engedve : vagy a ház hivatalnokai által összeállított xö\ 
tudósításnak,- vagy pedig a gyorsírói följegyzések egész 
talos kiadásának közlése. Mindkét esetben tehát az elme 
taknak csak azon része került a nyilvánosság elé, mt 
közlése a parlament elnöke által megengedhetőnek talált 
oly képviselő, ki beszédét külön lenyomatban óhajtotta k 
ezt csak a ház beleegyezésével tehette. Ez idő szerint azi 
ily szigorú szabályzatok többé nincsenek érvényben; 
kamara más úton gondoskodik arról, hogy minden hirli 
mód nyújtassék az igazságnak megfelelő tudósításokat '. 
hetni. A ház hivatalnokai az elnök felügyelete alatt mi 
nap készítenek egy kimerítő tudósítást, mely néhány ( 
a gyűlés bezárta után ingyen küldetik meg minden hírla 
mely egyszer mindenkorra bejelentette, hogy azt elfő 
hajlandó ; sziutügy a teljes gyorsírási tudósítások is ii 
küldetnek meg mindazon hírlapoknak, melyek e ezélból j 
keztek. •) 



*] Traiié praiique de Droit parUmentaire, par Jules i 
secr^taire général de la présideuce de la chambre des dépatét 

Angliában tudvalevőleg ilyen hivatalos gyorsírói föl- 
jegyzés egyáltalában nincs, csak az , úgynevezett Hansard, a 
mely nem más, mint a Time^ resumáló tudósításainak külön 
lenyomata. E tudósításokban természetesen a jobb, vagy a 
lap által kedveltebb szónokok nagyobb tekintetben részesít- 
tetnek, mint a többiek, és így e tudósításoknak sem lehet 
czímök az absolut valóság érdemére. Midőn tavaly e miatt 
panasz tétetett az angol alsóházban, és egynémely szánok 
terjedelmesebb tudósítások közlését követelte, a Times egy 
élezés czikkezöje jókedvű kétségbeeséssel elkiáltotta^ magát : 

,, Kérdjük mindenkitől, vane emberi lény a világon, a 
mely még ezeknél is nagyobb parlamenti tudósításokat tudna 
megemészteni?** 

Egy miniszter pedig a ház nagy derültsége közöit figyel- 
meztette a képviselőket, hogy számítása szerint már most is 
van oly képviselő, a ki ugyanazon egy estén negyvenhétszer 
szólalt föl. „Szeretném tudni", mond a miniszter, „hogy az 
ilyen szónok hányszor szólalna föl, ha még országos költségen 
kinyomattatnók beszédeit?*' 

A parlament ez érvek által meggyőzve, elhatározta, 
hogy a divatban lévő tudósításoknál terjedelmesebbeket kö- 
zölni nem kíván. A jogi kérdés azonban ott is gyakrabban 
tárgyaltatott; mert tény, hogy a rendreiitasítás, ha megfelel 
azon czélnak, mely a rend föntartásában áll, elveszti egész 
jelentőségét akkor, midőn a tudósítás a hírlapokban nyomtatás- 
ban megjelenik. A rendre utasítással Francziaországban még 
egy más büntetée is össze volt kötve, t. i. az, hogy a rendre 
utasítást tartalmazó jegyzőkönyv az illető képviselő költségén 
200 példányban kinyomatva, választó kerületében a nyilvános 
helyeken kifüggesztessék. Kérdéses azonban, hogy ezt egyálta- 
lában büntetésnek vehetni-e ? mert, ha az illető képviselő kerü- 
letének többsége által véleményében pártoltatik, úgy a bün- 
tetés ily neme csak arra szolgálhat, hogy népszerűségét emelje 
és biztosítsa. Semmi esetre sem mondhatni pedig, hogy e cse- 
kély publicitás ellenszerűi szolgálhatna azon nagy publicitás- 



sailles, Cerf et fils. 1879. E nagy (900 lapra terjedő) kötetben a fran- 
czia parlament belszervez étére vonatkozó minden adat feltalálható. 
A magyar parlament talán egyetlen a világon, melynek egész iro- 
dalma a „házszabályok** hivatalos kiadásában van letéve. 

«al szemben, melyet minden a képviselöhá74ban kimondott szó, 
•száz meg száz hirlap közlése útján az egész országban nyer. 

Minél tovább fejlődik a hírlapirodalom, tekintélyben, 
számban és politikai befolyásban, annál valószínűbb lesz, hogy 
a képviselő nem ahhoz a kis gyülekezethez intézi szavait, a 
melyben ellenfeleit meggyőznie úgy sem sikerülhet, hanem 
hogy szavai a nagy közönségnek vannak szánva, mely a hírla- 
pokat olvassa. A parlament úgy szólván csak szócső lesz és 
minél tovább fejlődik e viszony, annál nagyobb fontosságot 
íog nyerni a parlamenti hírlaptudósítás kérdése, annál érde- 
kesebb és annál sürgősebb lesz ez ügyeknek tárgyalása. 

Nálunk a parlamentben rendkívüli szabályok szüksé- 
gessége eddigelé csak ritkábban mutatkozott, s ennek oka par- 
lamentünk különös alakulásában rejlik, mely az éles ellen- 
iéteket csaknem kizárja. E parlament először is nemzetiségi 
szempontból csaknem homogén, mert a nem magyar nemzeti- 
ségek képviselői oly csekély számban találhatók itt, hogy 
nagyobb fontosságot nem nyerhetnek ; ép oly kevéssé talál- 
koznak itt élesebb ellentétek politikai szempontból, mert hiszen 
egész parlamentünk orthodox conservativ testület. Szoros érte- 
leml^en vett demokratikus párt parlamentünkben eddig soha 
sem létezett. Volt ugyan szélső párt, de ennek elvei a legtöbb 
tekintetben még sokkal conservativebbeknek mutatkoztak, 
mint az uralkodó pártéi. De a politikai élet fejlődésével ez a 
patriarchális helyzet is változást fog szenvedni, és akkor az 
itt tárgyalt kérdések nálunk is jobban életbevágókká lesznek, 
mint voltak eddig. 



V. 

(Az európai közérzület és a pai'lamentarismus. ) 

Egy oly hang, melyet Magyarországon mindig kegyelet- 
tel fogunk meghallgatni, szólalt föl a múltkor: 

— Keressenek önök más formát a parlamentárismusnak ! 

Kossuth ez alkalommal kifejezést adott egy oly eszme- 
áramlatnak, mely, nálunk talán kevésbbé mint Európa nyugati 
részeiben, érvényesülni kezd. 

Valóban kínos, és ellentétekkel teljes helyzetben vagyunk 

mindnyájan a népképviselet, azon formájával szemben, mely 
előttünk működik. Nincs Európában az a feudális „úr'S a ki be 
ne ismerné ez idő szerint egy bizonyos népképviseleti fo;rmá- 
nak szükségességét. De másrészt alig van oly liberális ember,, 
legyenek meggyőződései bármily erősek és ideáljai bármily 
tiszták, kit, az uralkodó parlamentarismus szemlélésénél, meg 
ne szállana némelykor az az érzet, melyet e franczia szór 
„désenchantement" oly jellemzően kifejez. Előttünk áll a par- 
lament, ugyanaz, a mi volt megalapításakor. Azóta alig vál« 
tozott lényegében. Most is ugyanaz a hatásköre, ugyanaz & 
modora, ugyan azok jogai és kiváltságai, szokásai és hibái. 
Nincs az állami életben egyetlen intézmény, mely nem válto- 
zott volna a nagy forradalom óta, csak a parlamentarismus- 
maradt olyannak, a milyennek megalapították^ Most is csak 
úgy terjesztenek eléje tárgyalás végett törvényjavaslatokat, ar 
melyeknek tárgyalása pedig legtöbb esetben a sajtó által már 
sokkal jobban megtörtént ^- eldöntés végett, mikor mindenki 
előre tudja minden törvényjavaslatnak a sorsát, kivévén, ha 
az' épenséggel nem fontos dologról szól, mely esetben az mon*^ 
datik róla, hogy „nem pártkérdés". Most is ugyanaz a fictio 
uralkodik, hogy a parlamenti tárgyalások által a nemzet föl- 
világosítást nyer jogai és teendői felöl, és ma, midőn a legki* 
sebb városkában is legalább egy-egy szószék emelkedik föl az 
úgjmevezett „helyi érdekeket szolgáló" lapban, még mindíg^ 
olybá veszik a parlamentet, mint az egyetlen szószéket, a 
melyről a nemzethez szólani lehet. A népképviselet mellett 
ott van a sajtó, kevesebb tekintélylyel és sokkal nagyobb háta* 
lommal, mint a parlament, s a parlamenti nehézkes eljárás a 
sajtó tárgyalásai mellett, nálunk is, külföldön is, emlékeztet 
Carlyle szellemes mondására, hogy olyan, mintha valaki egy 
postalegényt versenyt lovagoltatna a szédítő gyorsaságú angol 
vasutakkal.*) 

*) „If your Lordsliip will reflect on it, you will find it an obso- 
léte fanction, this debating one of his; useless in these new times, a» 
a set of riding postboys would be, along the bne of the Great We- 
stern Kailway. Loving my life, and time which is the stuff of life^ 
I reád no Parliamentary Debates ; but I am told there is not, once in 
se ven years, the smallest gleam of new intelligence thrown on any 
matter, earthly or divine, by an honourable gentleman on his legs in 
Parhament. Nothing oífered you but "wearisome, dreary, thrice-boclei 
colewort." . . . Carlyle. Pamphlets Parliaments, (1850.) 

A parlament kétségkívül nem tette még meg mindazon 
evolutiókat, a melyeket megtenni hivatva van. Kezdetben úgy 
állították föl, mint tisztán tanácskozó testületet. Később, szám- 
talan küzdelem közepett, kivívta azt a jogát, hogy tanács- 
kozó és határozó testület legyen. Talán elérkezik az idő, midőn 
csak határozó testület lesz. Ekkor a nyilvános tárgyalásokat 
egészen átengedi a sajtónak, a törvények előkészítését egy 
államtanácsnak, maga pedig legföljebb a bizottságokban tör- 
ténő előkészületi munkákra és a nyilvános szavazásokra fogna 
szorítkozni. Kétségkívül a sajtó is más lesz, mint a milyen e 
pillanatban, változni fog s reméljük emelkedni is, tekintélyben 
és erkölcsben. Jelentőségteljes találkozás az, hogy a politikai 
világ két ellentétes sarkán mozgó pártvélemények egy tekin- 
tetben egymással egyetértenek, A német „szövetségi tanácsi- 
ban a vitatkozás egyáltalában ki van zárva ; azon radicalis 
franczia iskola pedig, mely a képviselőt csak a„mandatimpé- 
ratif"-vel akarja fölrnházni, szintén fölöslegesnek látja a dis- 
cussiót, tekintve azt, hogy még a fictiot sem volna szabad egy 
demokratikus parlamenti szervezetben fentartani, mintha a 
képviselő a discussió által más véleményre bírathatná magát 
mint az, a melynek védelmére a parlamentbe küldetett. 

Mindezek a jövő kérdései; Nemzedékek fognak letűnni, 
míg a politikai világ e reformoknak annyira fogja szükségét 
érezni, hogy a parlamentáris intézményeket alaposan megvál- 
toztassa. Ámde már most kezdődik a parlamentarismusra 
nézve az „áge ingrat" és történik vele, a mi történni szokott 
minden hatalommal, melynek erős voltában az absolut hit 
megingott. Elkezdődik a harcz külsőségei fölött és másodrendű 
kiváltságai ellen. így láttuk az utolsó időben, hogy a parla- 
menti belszervezet körűi folyt a harcz a világ három legelőbbre 
haladott nemzeténél — mind három helyen a parlamenti sza- 
badalmaknak nem terjesztése, de megszorítása czéljából ! 

Ugyan, ki hitte volna lehetségesnek, hogy az angol par- 
lamentbe valaki a cloturet javaslatba hozhatná, s javaslatba 
hozhatná a nélkül, hogy az általános fölháborodás elsöpörné 
az indítványt az indítványozóval együtt ! Ha elolvassuk ma 
mennyi megvető gúnynyal szoktak szólani az angol hírlapok 
a második császárság idejében a clóture alkalmazásáról, alig 
hiszünk szemeinknek, midőn olvassuk, hogy ugyané hírla- 
pok teljes egykedvűséggel jelentik Chaplin úr indítványát. 

Hová lett az az idö, a mikor Junius hazájában minden szót, 
mely a határtalan szólásszabadság ellen kiejtetett, a nemzeti 
felség ellen intézett merényletnek tekintették ? „Oú sönt les 
neiges d'autan ? . . ." 

S ha ezelőtt tíz évvel, egy jós képességgel bíró poli- 
tikus, a franczia republicanus vezérek elé állt volna, kezében 
azzal a javaslattal, mely múlt hóban a,versaillesi kamara elé 
terjesztetett, ezt mondván nekiek : „Lesz idö, mikor önök e 
javaslatot aláírni s elfogadás végett egy törvényhozó gyűlés 
elé fogják terjeszteni !** — bizonyára nem lett volna e férfiak 
között egyetlenegy is, ki abban halálos sértést nem látott volna 
kipróbált szabadelvűsége ellen ! 

S itt mintegy kényszerítve érezzük magunkat, rokon- 
szenves csodálatunkat fejezni ki azon, oly sokszor kigú- 
nyolt német szabadelvű párt előtt, mely egész odaadó elszánt- 
sággal és becsületes lelkesedéssel védelmezte a parlamenti 
szólásszabadság nagy elvét, akkor, midőn azt a forradalom és 
a szabadság hazájában á szabadelvű pártok oly könnyen 
elejtették. 

Szemünk előtt újra elvonulnak ez események és ekkor 
önmagunktól kérdjük, mi a közös értelme e különböző jelen- 
ségeknek, minők egyszerre oly államokban mutatkoznak, me- 
lyeknek törekvéseiben más közös vonást alig lehetne ész- 
lelni ? Ez, ha magában nem is hanyatlás, de minden esetre a 
hanyatlásnak egyik előjele. Nem nyomhatunk el egy fájdalmas 
érzést, midőn ezt constatáljuk — hiszen minden hatalom bu- 
kása bizonyos melancholiát kelt az emberben ! — de ez nem 
ment föl bennünket az okok keresésétől, melyek ez állapotot 
előidézték. Ez okok kétfélék : majd magában a parlamentaris - 
musban keresendők, majd pedig, a parlamentárismuson kívül. 
A parlamentarismusban rejlő okok elseje az, hogy 9. képvise- 
leti kormány — mely a par excellence polgári kormány — nem 
tudott az ő képe és hasonlatossága szerint való világpolitikát 
teremteni. Mint hajdan XIV. Lajos, lábán lovagcsizmával és 
kezében ostorral lépett a tehetetlen párisi parlament elé, köve- 
telve, hogy a király rendeleteit szó nélkül registrálja, úgy lép- 
tek be a katonai kormányok a continentális Európa parla- 
mentjeibe, melyeknek nagyobb feladatuk nem' volt, mint 
registrálni és megszavazni háborúkat és hadi költségeket, — 
mely háborúk czélját rendesén nem értették és mely költségek 

. hováfordítására semmi befolyással nem voltak, minthogy egész 
Európában az úgynevezett külpolitikáról, tehát a politika leg- 
elöbbkelö és legnevezetesebb részéről önkényt lemondottak. 
Az állampolítika csak úgy megmaradt katonainak, azaz aris- 
tokratieusnak, mint azelőtt, daczára annak, hogy polgári 
parlament látszott vezetni az országok ügyeit. A parlament 
osztozkodott a felelősségben; de nem osztották meg vele a hatal- 
mat. Ha elolvassuk mai nap ama híres satirát,* melyet Paul 
Louis Courrier írt a korabeli parldmentarismusról, a melyben 
bizonyítani törekszik, az absolut uralkodók előtt, mennyivel 
jobban érhetik el czéljaikat, ha országaikat parlamentáris kor- 
mányformával boldogítják, e satirának alig találjuk egy voná- 
sát, melyet a korunkbeli parlamentarismusra szintén ne 
lehetne alkalmazni. Ez első oka azon számos csalatkozások- 
nak, melyeket az európai népek csaknem kivétel nélkül az új 
rendszer alatt tapasztaltak. Es van azonkívül egy másik ok, 
melyét a parlament alig győzhetett volna le, ha erősebben 
állott volna is meg jogai védelmében, és ez az, hogy sokkal 
nagyobb ügyek kezdették foglalkoztatni az európai emberisé- 
get, semminőket a legsikeresebb és legszerencsésebb parla- 
menti politika is végbe vihet. Midőn e világrész előtt az esz- 
méknek és fölfedezéseknek egész új világa tárult föl, valóban 
alig lehetett várni az emberektől, hogy mód nélkül érdek- 
lődjenek azon gyűlések iránt, melyek legjobb napjaikban 
is csak többé kevésbbé ügyes módon foglalkoznak büntető 
törvények szabályaival és vámtételeknek megállapításával. 
Ezt az érzetet fejezte ki azon hírlap, melyről elmondhatni, 
hogy egy időben az angol szellem és a cosmopolitikus szel- 
lem legjobb képviselője, ezt fejezte ki a Times azon tavalyi 
vita alkalmából, melyről é munka folyamában már egyszer 
szólottunk, midőn a képviselők azon panaszára, hogy nem 
vétetnek eléggé tekintetbe a hírlapok által, kissé brutálisan, 
de jellemzően azt felelte : 

„Ez Uzért van, mert a nemzet mindinkább megszűnik 
érdeklődni a parlament iránt'^ ' 

Nálunk ez állapot még nem következett be. Először azért, 
mert a tulajdonképi parlamentaris kormányforma működése 
igen rövid időre vezethető vissza és másodszor azért, mert 
hazánk a tulaj donképi világ-ügyeknek, a nemzetközi cultura 
ügyeinek körétől, meglehetősen messze esik. Ha az említett 

angol mondást helyzetünkre alkalmazzuk, mondhatnók : hogy 
a nemzet még mindig érdeklődik a parlament iránt, mert nincs 
egyéb, a mi iránt érdeklődhetnék. Gazdasági, művészi,- iro- 
dalmi és tudományos életünk, nem tekintve azt, hogy etég szűk 
körben mozog, nem fejlődött még oda, hogy a nemzetben mint 
egészben, érdeklődést kelthetett volna. Általában mondhatni, 
hogy a tudományos mozgalmak csak a tudósokat, a gazdasági 
viszonyok néhány kereskedőt és szakembert érdekelnek, sőt 
maga hz irodalmi élet is alig volt képes a nemzet szélesebb 
rétegeinek részvétét fölkelteni. A nemzetben magában hiány- 
zik az a „fraícheur de la euriosité'S ama megbecsülhetetlen 
nemzeti erény, mely a francziákat oly törekvőkké és egyúttal 
oly szeretetreméltókká teszi. S innen veszi eredetét azon csak- 
nem vallásos hit, melylyel a nemzet parlamentjét, annak kép- 
zelt mindenhatóságát és bölcsességét tekinti. 

Valóban úgy vagyunk vele, mint a vallással, és' valamint 
elitéljük azokat, kik megingatják a népben a vallásos hitet, 
mielőtt az képes volna magában egy, a vallástól független 
erkölcsiséget föltalálni, úgy elítéljük azokat, kik — a parla- 
menten belül, vagy azon kívül — megingatják a nemzetben 
azon, mondhatni naiv hitet képviselete iránt. 

Addig, míg egy nemzeti cultura összes föltételeit nem 
teremtettük, e testület nemzeti ós állami létünknek legbüsz- 
kébb és legbecsesebb kifejezése lesz és marad. 

